[Foto’s] Padtoets: Dié Suzuki is oulik, én ŉ Motor van die Jaar-finalisDie Suzuki Ignis (Foto: Suzuki) Een van die 10 Motor van die Jaar-finaliste is die indrukwekkende, klein Suzuki Ignis. In die kantoor is hy as Ignatius gedoop. Annelize, Maroela Media se projekbestuurder, besit self ŉ Suzuki. Sy’t my nou al gek gemaak met allerhande planne oor hoe sy ŉ Ignatius van haar eie kan besit. Soos ek al telkemale gesê het … karre hoef nie altyd 500-perdekrag en heerlike leerbekleedsel te hê nie. Aan die ander kant van die mark is daar ook klein juweeltjies. Die Suzuki Ignis is net só ŉ juweel. Hy is oulik, klein, ruim binne, het ŉ puik enjin en bied al die luukshede wat mens regtig benodig. Wat meer het mens nodig? Die aangesig van Ignatius is uiters modern, en oulik. Mens kan verskillende kleurkombinasies kies. Rooi met ŉ swart dak of blou met ŉ wit dak (my gunsteling). Daar is ook ŉ magdom bykomstighede wat mens kan bestel om jou Ignis te verpersoonlik nes jy hom wil hê. Baie oulik. Die binneruim is baie groter as die indruk wat die buiteproporsies skep. Daar is billike beenruimte vir die agterste passasiers en ŉ lugtige gevoel voor in die kajuit. Die radio is met Bluetooth toegerus, so mens kan lekker jou musiek van jou foon af speel deur die klankstelsel. Dit is nie net heeltyd speeltyd nie, Ignatius het ABS met elektroniese remkragverspreiding, remhulp en twee lugsakke. Die Suzuki Ignis (Foto: Suzuki) Die 1.2-viersilinder-enjin in die Ignis is puik. Die 61 kW en 113 Nm wat op papier staan, het geen verbintenis met hoe die Ignis op die pad voel nie. Die Ignis weeg slegs 850 kg en dit laat hom regtig sterk trek op die pad. Die 1.2-viersilinder is indrukwekkend lig op brandstof, al ry mens normaal – nie soos die belaglike NEDC-toetse gedoen word waar sportmotors 3 ℓ/100 km bereik nie. Die Ignis kom lag-lag by sy beweerde 5.1 ℓ/100 km uit. Die vyfspoedratkas werk ook soos ŉ droom en ŉ ligte koppelaar maak dit makliker om die verkeer te trotseer. Ritgehalte is indrukwekkend vir so ŉ klein motor. Gewoonlik as daar so ŉ kort asafstand betrokke is, kan ŉ kar bietjie stamp-en-wip, maar nie die Ignis nie. Sy padhouvermoë is ook beter as wat mens verwag van ŉ klein regop luikrug wat ŉ kruismodel wil wees. Dit is baie maklik om die Ignis op te som. Dit is ŉ puik klein voertuig. Suzuki is ŉ baie sterk vervaardiger op die oomblik. Sy voertuie loop weg met toekennings links en regs. Hy is verlede jaar aangewys as Cars.co.za se handelsmerk van die jaar. Mens kan hier nie ŉ fout maak nie. Die reeks lyk só: Die reeks word gedek deur ŉ 5 jaar/200 000 km-waarborg en 2 jaar/30 000 km-diensplan. Die kompetisie lyk só: Opsionele diensplan 3 jaar/100 000 km-diensplan Opsionele diensplan Tussen die kompetisie is die Panda regtig oulik en sterk, veral oor sy diensplan. Die tweesilinder-turbo-enjin het emmers vol wringkrag. Toetsbestuur hulle almal, een gaan jou hart gelukkig maak.